|  |
| --- |
|  |
| Pagėgių savivaldybės taryba **sprendimas**  **DĖL LEIDIMO PAGĖGIŲ PRADINĖS MOKYKLOS DIREKTOREI LORETAI CHASIJEVAI DIRBTI PAPILDOMĄ DARBĄ** |
| 2017 m. rugpjūčio 31 d. Nr. T-114 Pagėgiai |
|  |

Vadovaudamasi Lietuvos Respublikos darbo kodekso 35 straipsniu, 114 straipsnio 2 dalimi, Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 8 straipsnio 1 dalimi ir atsižvelgdama į Loretos Chasijevos, Pagėgių pradinės mokyklos direktorės, 2017 m. rugpjūčio 3 d. prašymą, Pagėgių savivaldybės taryba n u s p r e n d ž i a:

1. Leisti nuo 2017 m. rugsėjo 1 d. Loretai Chasijevai, Pagėgių pradinės mokyklos direktorei, iki 2018 m. rugpjūčio 31 d. papildomai dirbti mokytoja Pagėgių pradinėje mokykloje.
2. Loretai Chasijevai tarifikuoti:
   1. 5 kontaktines valandas per savaitę;
   2. už pasiruošimą pamokoms – 1,11 valandos;
   3. už mokinių darbų tikrinimą – 0,28 valandos.
3. Taikyti Loretai Chasijevai 3,89 pareiginės algos pastoviosios dalies koeficientą už papildomai atliekamą mokytojos darbą.
4. Pavesti Pagėgių savivaldybės merui:
   1. atlikti darbo sutarties, sudarytos su Loreta Chasijeva, Pagėgių pradinės mokyklos direktore, pakeitimo įrašus;
   2. patvirtinti Loretos Chasijevos, Pagėgių pradinės mokyklos direktorės, darbo grafiką.
5. Apie sprendimo priėmimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos civilinio proceso kodekso ir Lietuvos Respublikos darbo kodekso nustatyta tvarka.

Savivaldybės meras Virginijus Komskis